
1. PROPUNERE DE DECIZIE A PARLAMENTULUI EUROPEAN
privind descărcarea de gestiune pentru execuția bugetului Autorității Bancare Europene aferent exercițiului financiar 2022
(2023/2146(DEC))
Parlamentul European,
–	având în vedere conturile anuale finale ale Autorității Bancare Europene pentru exercițiul financiar 2022,
–	având în vedere Raportul anual al Curții de Conturi privind agențiile UE pentru exercițiul financiar 2022, însoțit de răspunsurile agențiilor[footnoteRef:1], [1:  JO C, C/2023/594, 27.10.2023.] 

–	având în vedere declarația de asigurare[footnoteRef:2] privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2022 în temeiul articolului 287 din Tratatul privind funcționarea Uniunii Europene, [2:  JO C, C/2023/112, 12.10.2023.] 

–	având în vedere Recomandarea Consiliului din ... februarie 2024 privind descărcarea de gestiune a Autorității în ceea ce privește execuția bugetară pentru exercițiul financiar 2022 (00000/2024 – C9‑0000/2024),
–	având în vedere articolul 319 din Tratatul privind funcționarea Uniunii Europene,
–	având în vedere Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012[footnoteRef:3], în special articolul 70, [3:  JO L 193, 30.7.2018, p. 1.] 

–	având în vedere Regulamentul (UE) nr. 1093/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea bancară europeană), de modificare a Deciziei nr. 716/2009/CE și de abrogare a Deciziei 2009/78/CE a Comisiei[footnoteRef:4], în special articolul 64, [4:  JO L 331, 15.12.2010, p. 12.] 

–	având în vedere Regulamentul delegat (UE) 2019/715 al Comisiei din 18 decembrie 2018 privind Regulamentul financiar cadru pentru organele instituite în temeiul TFUE și al Tratatului Euratom și menționate la articolul 70 din Regulamentul (UE, Euratom) 2018/1046 al Parlamentului European și al Consiliului[footnoteRef:5], în special articolul 105, [5:  JO L 122, 10.5.2019, p. 1.] 

–	având în vedere articolul 100 și anexa V la Regulamentul său de procedură,
–	având în vedere raportul Comisiei pentru control bugetar (A9‑0000/2024),
1.	acordă directorului executiv al Autorității Bancare Europene descărcarea de gestiune pentru execuția bugetului Autorității aferent exercițiului financiar 2022 / își amână decizia de a acorda directorului executiv al Autorității Bancare Europene descărcarea de gestiune pentru execuția bugetului Autorității aferent exercițiului financiar 2022;
2.	își prezintă observațiile în cadrul rezoluției de mai jos;
3.	încredințează Președintei sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Autorității Bancare Europene, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

[bookmark: _Toc157416410]2. PROPUNERE DE DECIZIE A PARLAMENTULUI EUROPEAN
privind închiderea conturilor Autorității Bancare Europene pentru exercițiul financiar 2022
(2023/2146(DEC))
Parlamentul European,
–	având în vedere conturile anuale finale ale Autorității Bancare Europene pentru exercițiul financiar 2022,
–	având în vedere Raportul anual al Curții de Conturi privind agențiile UE pentru exercițiul financiar 2022, însoțit de răspunsurile agențiilor[footnoteRef:6], [6:  JO C, C/2023/594, 27.10.2023.] 

–	având în vedere declarația de asigurare[footnoteRef:7] privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2022 în temeiul articolului 287 din Tratatul privind funcționarea Uniunii Europene, [7:  JO C, C/2023/112, 12.10.2023.] 

–	având în vedere Recomandarea Consiliului din ... februarie 2024 privind descărcarea de gestiune a Autorității în ceea ce privește execuția bugetară pentru exercițiul financiar 2022 (00000/2024 – C9‑0000/2024),
–	având în vedere articolul 319 din Tratatul privind funcționarea Uniunii Europene,
–	având în vedere Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012[footnoteRef:8], în special articolul 70, [8:  JO L 193, 30.7.2018, p. 1.] 

–	având în vedere Regulamentul (UE) nr. 1093/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea bancară europeană), de modificare a Deciziei nr. 716/2009/CE și de abrogare a Deciziei 2009/78/CE a Comisiei[footnoteRef:9], în special articolul 64, [9:  JO L 331, 15.12.2010, p. 12.] 

–	având în vedere Regulamentul delegat (UE) 2019/715 al Comisiei din 18 decembrie 2018 privind Regulamentul financiar cadru pentru organele instituite în temeiul TFUE și al Tratatului Euratom și menționate la articolul 70 din Regulamentul (UE, Euratom) 2018/1046 al Parlamentului European și al Consiliului[footnoteRef:10], în special articolul 105, [10:  JO L 122, 10.5.2019, p. 1.] 

–	având în vedere articolul 100 și anexa V la Regulamentul său de procedură,
–	având în vedere raportul Comisiei pentru control bugetar (A9‑0000/2024),
1.	aprobă închiderea conturilor Autorității Bancare Europene pentru exercițiul financiar 2022 / amână închiderea conturilor Autorității Bancare Europene pentru exercițiul financiar 2022;
2.	încredințează Președintei sarcina de a transmite prezenta decizie directorului executiv al Autorității Bancare Europene, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).


[bookmark: _Toc157416411]3. PROPUNERE DE REZOLUȚIE A PARLAMENTULUI EUROPEAN
conținând observațiile care fac parte integrantă din decizia privind descărcarea de gestiune pentru execuția bugetului Autorității Bancare Europene aferent exercițiului financiar 2022
(2023/2146(DEC))
Parlamentul European,
–	având în vedere decizia sa privind descărcarea de gestiune pentru execuția bugetului Autorității Bancare Europene aferent exercițiului financiar 2022,
–	având în vedere articolul 100 și anexa V la Regulamentul său de procedură,
–	având în vedere raportul Comisiei pentru control bugetar (A9‑0000/2024),
A.	întrucât, potrivit declarației sale de venituri și cheltuieli[footnoteRef:11], bugetul final al Autorității Bancare Europene (denumită în continuare „Autoritatea”) aferent exercițiului financiar 2022 a fost de 50 315 014 EUR; întrucât Autoritatea este finanțată, în principal, printr-o contribuție din partea Uniunii (18 685 999 EUR) și prin contribuții din partea autorităților naționale de supraveghere din statele membre și a observatorilor (31 629 015 EUR); [11:  JO C 73/19, 28.2.2023, p. 102.] 

B.	întrucât Curtea de Conturi („Curtea”), în raportul său privind conturile anuale ale Autorității Bancare Europene pentru exercițiul financiar 2022 („raportul Curții”), declară că a obținut asigurări rezonabile cu privire la fiabilitatea conturilor anuale ale Autorității și cu privire la legalitatea și regularitatea operațiunilor subiacente,
Gestiunea bugetară și financiară
1.	constată cu satisfacție că eforturile de monitorizare a bugetului în cursul exercițiului financiar 2022 au avut ca rezultat o rată de execuție bugetară a creditelor de angajament aferente exercițiului actual de 99,56 %, ceea ce reprezintă o creștere de 1,05 % față de 2021; constată, de asemenea, că rata de execuție a creditelor de plată aferente exercițiului actual a fost de 87,00 %, ceea ce reprezintă o creștere de 3,00 % față de 2021;
Performanța
2.	salută faptul că Autoritatea continuă să utilizeze anumite măsuri ca indicatori-cheie de performanță pentru a-și evalua activitățile și rezultatele în vederea atingerii obiectivelor programului de lucru; observă că, pentru 2022, Autoritatea a definit cinci priorități verticale (de exemplu monitorizarea și actualizarea cadrului prudențial pentru supraveghere și rezoluție, revizuirea și consolidarea cadrului de simulări de criză la nivelul UE) și două priorități orizontale (furnizarea de instrumente pentru măsurarea și gestionarea riscurilor legate de mediu, sociale și de guvernanță, precum și monitorizarea și atenuarea impactului pandemiei de COVID-19) pentru programul său de lucru; observă că, în 2022, Autoritatea a executat 95 % dintre cele aproximativ 250 de sarcini prevăzute în programul său de lucru, inclusiv 15 % dintre sarcinile care au trebuit să fie adăugate activității în cursul exercițiului; recunoaște, de asemenea, că aceasta reprezintă o îmbunătățire față de exercițiul precedent;
3.	este conștient că războiul de agresiune nejustificat al Rusiei împotriva Ucrainei a determinat Autoritatea să ia în considerare provocările și incertitudinile generate de conflictul respectiv pentru domeniile care intră în sfera sa de competență și să le abordeze în consecință; felicită Autoritatea că a pus, prin urmare, un accent semnificativ pe evaluarea riscurilor pentru bănci și pentru sectorul financiar și a luat măsuri pentru a monitoriza sectorul; constată, de asemenea, că, în plus, Autoritatea s-a concentrat asupra eforturilor care contribuie la aplicarea și asigurarea respectării sancțiunilor impuse și asupra unui nivel mai direct relevant pentru persoanele afectate de acest conflict; salută eforturile Autorității de a oferi orientări pentru a facilita accesul la sistemul financiar;
4.	observă că printre factorii importanți care au determinat activitatea Autorității în 2022 s-a numărat contribuția la elaborarea dosarelor legislative aferente Regulamentului privind reziliența operațională digitală și Regulamentului privind piețele criptoactivelor prin răspunsul oferit la diferitele solicitări de consiliere privind finanțele digitale și aspectele conexe; constată că un alt accent a fost pus pe prevenirea utilizării sistemului financiar în scopul spălării banilor și finanțării terorismului; constată, de asemenea, că dezvoltarea unui cadru de mediu, social și de guvernanță relevant pentru bănci și monitorizarea impactului pandemiei de COVID-19 asupra bilanțurilor acestora au rămas în prim-planul activității Autorității; observă că Autoritatea și-a actualizat, de asemenea, planul de lucru pentru evaluarea inter pares pentru perioada 2022-2023, în conformitate cu Regulamentul ABE („evaluarea AES”);
Eficiența și realizările
5.	salută faptul că, în domeniul achizițiilor publice, Autoritatea adoptă abordarea de a invita alte agenții să participe la procedurile sale deschise de achiziții, ori de câte ori există un interes potențial din partea altor agenții; observă că, în 2022, Autoritatea a fost agenția principală într-o procedură interinstituțională de achiziții publice la care au participat ESMA și EIOPA; constată, totodată, că Autoritatea a participat și la multe proceduri interinstituționale desfășurate de alte entități ale UE, în principal cele gestionate de Comisie; observă că, în 2022, 77 % dintre cele 96 de contracte-cadru în vigoare ale Autorității au fost încheiate în urma unor proceduri de achiziții gestionate de alte entități ale UE;
6.	constată că Comitetul comun al Autorității împreună cu EIOPA, ESMA, Comisia și CERS reprezintă un forum esențial pentru a discuta aspecte de reglementare comune și a conveni asupra unor inițiative comune; reamintește că inițiativele comune reunesc diverse perspective, reduc duplicarea eforturilor, îmbunătățesc învățarea și consolidează relațiile dintre participanți;
7.	felicită Autoritatea că se angajează în inițiative ample de cooperare și de partajare a resurselor cu diferite agenții, cum ar fi serviciile contabile partajate cu ESMA, responsabilul cu securitatea partajat cu EIOPA, proiectele informatice comune, investițiile în dezvoltarea carierei și prezentarea de experiențe pentru a ajuta alte agenții să obțină certificarea EMAS; subliniază, de asemenea, beneficiile orizontale ale colaborării și ale adaptării celor mai bune practici;
8.	apreciază faptul că Autoritatea a luat diverse inițiative, cum ar fi optimizarea proceselor, gestionarea resurselor, digitalizarea, consolidarea colaborării și promovarea unei culturi a îmbunătățirii continue; constată că printre principalele strategii se numără automatizarea proceselor (tranzacții financiare fără hârtie, efectuarea de plăți în masă, instrumente de flux de lucru), optimizarea resurselor, procesul decizional bazat pe date, integrarea tehnologică (servicii de cloud, digitalizarea resurselor umane), colaborarea prin echipe multifuncționale și gestionarea proiectelor;
Politica de personal
9.	constată că la 31 decembrie 2022 schema de personal era completată în proporție de 98,14 %, fiind ocupate 159 dintre cele 162 de posturi de agenți temporari autorizate în bugetul Uniunii (același număr de posturi autorizate ca în 2021); constată că, în plus, 44 de agenți contractuali (50 autorizați), 13 experți naționali detașați (19 autorizați) și 6 experți naționali detașați fără costuri au lucrat pentru Autoritate în 2022;
[bookmark: _GoBack]10.	observă că rata globală de rotație a personalului în 2022 a fost de 11,5 % (față de 12 % în 2021); constată că rata globală de rotație a personalului include încheierea contractelor experților naționali detașați (END), ale căror contracte au o durată mai scurtă prin natura lor, în timp ce rata de rotație a personalului statutar (agenți temporari și agenți contractuali) a fost de 9 % (fiind ușor mai ridicată pentru agenții contractuali decât pentru agenții temporari); evidențiază că, din 2020, Autoritatea a început să își îmbogățească abordarea în materie de gestionare a talentelor cu măsuri suplimentare de capacitare a personalului și de sprijinire a implicării pe termen lung (beneficii semnificative oferite angajaților, programe adaptate de dezvoltare a carierei precum mentoratul, inițiative pentru echilibrul dintre viața profesională și cea privată, de exemplu clubul social, etc.);
11.	ia act de distribuția de gen din cadrul conducerii superioare și medii a Autorității, 16 din 29 fiind bărbați (55 %), precum și din cadrul întregului personal al Autorității, 114 din 222 de angajați (51 %) fiind bărbați; sprijină adoptarea de către Autoritate a Cartei EUAN privind diversitatea și incluziunea; observă că Autoritatea este membră a rețelei „Choose Paris Region” de organizații internaționale care promovează un loc de muncă divers, incluziv și echitabil, oferind facilități specifice persoanelor cu dizabilități ca parte a procesului de recrutare;
12.	constată că în 2022 a fost lansat un sondaj privind implicarea personalului, cu o rată de răspuns de 71 %; remarcă faptul că punctajul total favorabil care reprezintă implicarea personalului a fost de 65 % – cu 1 % mai mare decât în cazul precedentului sondaj din 2019 (în pofida conjuncturii dificile create de pandemia de COVID), precum și în comparație cu criteriul de referință interagenții al UE;
Prevenirea și gestionarea conflictelor de interese și transparența
13.	felicită Autoritatea că, în 2022, a raționalizat procesul în materie de etică, în special prin introducerea unui sistem electronic de gestionare a fluxului de lucru, incluzând o evaluare mai atentă și mai eficientă a notificărilor privind potențialele conflicte de interese ale personalului care pleacă și a notificărilor privind activitățile post-angajare;
14.	reamintește că, în 2022, Consiliul supraveghetorilor a adoptat o modificare a regulamentului său de procedură, precum și a celui al Consiliului de administrație și a mandatelor comitetelor permanente pentru rezoluție și pentru combaterea spălării banilor și a finanțării terorismului, obligând membrii care au declarat un conflict de interese să fie absenți atât de la vot, cât și de la dezbateri, fără excepție;
15.	constată că, în urma încheierii unei investigații a OLAF fără a indica nereguli în ceea ce privește respectarea cadrului juridic relevant, Autoritatea a primit recomandarea de a lua măsuri administrative, în special în ceea ce privește contractele de muncă ale personalului de conducere de nivel superior; observă că ancheta a scos la iveală lipsa unor dispoziții contractuale referitoare la suspendarea din funcție cu păstrarea salarizării și/sau la o perioadă de existență a stării de incompatibilitate; accentuează că, drept răspuns, Autoritatea a introdus un nou articol în contractele pentru directori, consilieri și personalul de nivel superior în februarie 2022; observă că, din cauza limitărilor cadrului juridic al Statutului funcționarilor, Autoritatea a informat OLAF că nu poate impune cerințe personalului în afara acestui cadru, cum ar fi acordarea de compensații atunci când un fost membru al personalului este împiedicat să desfășoare o activitate profesională sau trebuie să îndeplinească condiții substanțiale în acest sens;
16.	felicită Autoritatea că informează cu privire la toate reuniunile personalului cu părțile interesate externe din sectorul privat și procedează așa odată la două săptămâni pentru președinte [în conformitate cu articolul 49a din Regulamentul (UE) nr. 1093/2010], iar acest lucru se aplică în același mod directorului executiv (întrucât articolul 52a impune ca reuniunile la care participă directorul executiv să fie făcute publice, dar nu specifică cât de repede după ce au avut loc); ia act de faptul că, în cadrul reuniunilor altor angajați cu părțile interesate din sectorul privat, informarea se face trimestrial;
17.	atrage atenția asupra închiderii unui caz de avertizare în interes public în 2022; constată că acțiunile întreprinse au implicat contactarea unei autorități naționale competente pentru a înțelege acuzațiile și acțiuni întreprinse la nivel național, ceea ce a dus la închiderea cazului fără a fi necesară nicio acțiune din partea Autorității;
18.	reamintește că CV-urile membrilor organelor de conducere și ale membrilor supleanți, ale cadrelor de conducere de nivel superior și ale directorilor sunt publicate pe site-urile Autorității; observă că aceste CV-uri includ informații privind experiența profesională și educația lor; constată, de asemenea, că, în ceea ce privește experții, Autoritatea publică CV-urile Grupului părților interesate din domeniul bancar (BSG);
Achizițiile publice
19.	observă, că potrivit Curții, Autoritatea a urmărit să achiziționeze servicii în cadrul a două proceduri deschise de achiziții, una pentru un studiu de piață pentru servicii financiare și alta pentru consultare în ceea ce privește protecția datelor; remarcă, în cazul unei proceduri, că exista o suprapunere între criteriile de atribuire și cele de selecție; reliefează că acest lucru contravine articolului 167 din Regulamentul financiar, care prevede că trebuie să existe o separare completă între criteriile de selecție și cele de atribuire; menționează că criteriile de selecție sunt utilizate pentru a evalua capacitatea ofertanților, în timp ce criteriile de atribuire sunt utilizate pentru a evalua prețul și calitatea ofertelor; constată cu regret că, în ambele cazuri, Autoritatea a supraestimat valoarea maximă a contractelor din cauza unor deficiențe ale cercetărilor pe care le-a efectuat cu privire la prețurile de pe piață înainte de lansarea procedurilor;
20.	recunoaște că, potrivit Curții, deficiențele în materie de achiziții care afectează două proceduri negociate separate raportate în 2021 au fost corectate, deoarece Autoritatea utilizează în prezent modelele Comisiei, aliniindu-și procedurile la observația Curții;
21.	subliniază că, începând cu exercițiul financiar 2020, Curtea a formulat în fiecare an noi observații legate de achizițiile publice pentru patru agenții, iar Autoritatea este una dintre aceste patru agenții; reamintește că obiectivul normelor privind achizițiile publice este de a permite entităților contractante să obțină bunurile și serviciile de care au nevoie la cel mai bun preț, asigurând, în același timp, concurența loială între ofertanți și respectarea principiilor transparenței, proporționalității, egalității de tratament și nediscriminării; invită Autoritatea să asigure respectarea deplină a normelor aplicabile în materie de achiziții publice pentru a obține cel mai bun raport calitate-preț posibil;
Controlul intern
22.	reamintește că colaborarea cu un partener specializat în gestionarea riscurilor pentru a îmbunătăți compatibilitatea programului actual de gestionare a riscurilor al Autorității cu cadrul COSO de gestionare a riscurilor în întreprinderi (ERM) a început în 2021 și a continuat în 2022; observă că, pentru a consolida și mai mult controalele interne, Autoritatea intenționează să își integreze programul de gestionare a riscurilor în cadrul ERM al COSO, să intensifice activitățile legate de etică și să ofere formare personalizată în domeniul controalelor interne în 2023, cu scopul de a susține și de a spori eficacitatea sistemului general de control intern;
23.	constată că, potrivit Curții, deficiențele de control intern care afectează procedurile de recrutare raportate în 2021 au fost corectate, Autoritatea modificându-și procedurile în consecință;
Alte observații
24.	salută faptul că, în 2022, Autoritatea a continuat să își promoveze activitatea și rezultatele prin intermediul unei game largi de canale de comunicare, cum ar fi site-ul instituției, interviurile de presă și platformele de comunicare socială; observă că Autoritatea a crescut, de asemenea, numărul de vizualizări dinamice ale datelor menite să prezinte volume mari de date într-un mod mai cuprinzător și mai ușor de înțeles și a publicat 149 de comunicate de presă și articole de știri, a promovat activitatea Agenției în presă și în mass-media, realizând 74 de interviuri și informări pentru presă și a răspuns la 706 întrebări prin e-mail;
25.	felicită Autoritatea că, în 2022, a primit certificatul Sistemului de management de mediu și audit (EMAS) și și-a îndeplinit cu succes obiectivele și țintele de mediu pentru 2022 în domeniile deplasărilor, energiei, deșeurilor, achizițiilor publice și activității principale; subliniază că realizările includ o reducere cu cel puțin 50 % a activităților legate de deplasări, o scădere cu 10 % a consumului de energie al clădirilor, un angajament pentru reciclarea a cel puțin 70 % din deșeuri și luarea în considerare a impactului asupra mediului în 100 % din contractele încheiate de Autoritate în urma procedurilor de achiziții;
26.	laudă Autoritatea că s-a angajat să reducă consumul de energie cu 10 % în 2022 (comparativ cu 2019); accentuează că, pentru a atinge acest obiectiv, Autoritatea a introdus măsuri precum: orare de încălzire variabile și scăderea temperaturilor setate pe termostate, aprovizionarea numai din surse regenerabile de energie, monitorizarea zilnică a contoarelor pentru evaluarea măsurilor luate și o campanie de sensibilizare în rândul personalului său în legătură cu economiile de energie; observă că, până la sfârșitul anului 2022 (comparativ cu 2019), se obținuse o reducere a consumului de energie de 16,4 %;
°
°	°
27.	face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din ...[footnoteRef:12] referitoare la performanțele, gestiunea financiară și controlul agențiilor. [12:  Texte adoptate, P9_TA(2024)0000.] 

